கேள்வி: கேசவ பிரசாத் மௌரியா - அரசியல் பற்றி விளக்கவும்.
பதில்: இளமையில் இவர் ராஷ்டிரிய சுயம்சேவாக் சங்கம் தொடர்புடையவராக இருந்தார். மேலும் ராம ஜென்ம பூமி இயக்கத்தில் பங்கு கொண்டார். பாரதிய ஜனதா கட்சியின் இதர பிற்படுத்தப்பட்ட வகுப்பினர் அணி மற்றும் விவசாயிகள் அணியின் ஒருங்கிணைப்பாளராக பணியாற்றினார். 2012-இல் உத்தரப் பிரதேச சட்டமன்ற உறுப்பினராக தேர்வு செய்யப்பட்டார். 2014-இல் புல்பூர் மக்களவைத் தொகுதியிலிருந்து நாடாளுமன்ற மக்களவைக்கு தேர்வு செய்யப்பட்டார். ஏப்ரல் 2016-இல் உத்தரப் பிரதேச மாநில பாரதிய ஜனதா கட்சி தலைவராக நியமிக்கப்பட்டார். 2017 உத்தரப் பிரதேச சட்டமன்றத் தேர்தலில் சிராத்து சட்டமன்றத் தொகுதியிலிருந்து வெற்றி பெற்ற கேசவ பிரசாத் மௌரியா 18 மார்ச் 2017 அன்று துணை முதலமைச்சராக தேர்வு செய்யப்பட்டார். 9 செப்டம்பர் 2017 முதல் இவர் உத்தரப் பிரதேச சட்ட மேலவை உறுப்பினராக உள்ளார்.